Решение на Общия съд (четвърти състав) от 29 април 2015 г. —
Chair Entertainment Group/СХВП — Libelle (SHADOW COMPLEX)
(Дело T‑717/13)
„Марка на Общността — Производство по възражение — Заявка за словна марка на Общността „SHADOW COMPLEX“ — По-ранна словна марка на Общността „BusinessShadow“ — Относително основание за отказ — Вероятност от объркване — Член 8, параграф 1, буква б) от Регламент (ЕО) № 207/2009“
1.                     Марка на Общността — Определение и придобиване на марка на Общността — Относителни основания за отказ — Възражение от притежателя на по-ранна идентична или сходна марка, регистрирана за идентични или сходни стоки или услуги — Вероятност от объркване с по-ранната марка — Преценка на вероятността от объркване — Критерии (член 8, параграф 1, буква б) от Регламент № 207/2009 на Съвета) (вж. точки 18—20 и 58)
2.                     Марка на Общността — Определение и придобиване на марка на Общността — Относителни основания за отказ — Възражение от притежателя на по-ранна идентична или сходна марка, регистрирана за идентични или сходни стоки или услуги — Вероятност от объркване с по-ранната марка — Словни марки „SHADOW COMPLEX“ и „BusinessShadow“ (член 8, параграф 1, буква б) от Регламент № 207/2009 на Съвета) (вж. точки 26, 27 и 61)
3.                     Марка на Общността — Определение и придобиване на марка на Общността — Относителни основания за отказ — Възражение от притежателя на по-ранна идентична или сходна марка, регистрирана за идентични или сходни стоки или услуги — Сходство между съответните стоки или услуги — Критерии за преценка (член 8, параграф 1, буква б) от Регламент № 207/2009 на Съвета) (вж. точки 28 и 29)
4.                     Сближаване на законодателствата — Марки — Директива 2008/95 — Посочване на стоките или услугите, за които се отнася марката — Използване на общи термини от заглавията на класовете от Ницската класификация — Допустимост — Условия — Достатъчно ясен и точен термин (Директива 2008/95 на Европейския парламент и на Съвета) (вж. точка 32)
5.                     Сближаване на законодателствата — Марки — Директива 2008/95 — Посочване на стоките или услугите, за които се отнася марката — Използване на общи термини от заглавията на класовете от Ницската класификация — Обхват на предоставената с марката защита — Задължение за заявителя за уточни стоките или услугите, посочени в заявката му (Директива 2008/95 на Европейския парламент и на Съвета) (вж. точка 35)
6.                     Марка на Общността — Определение и придобиване на марка на Общността — Относителни основания за отказ — Възражение от притежателя на по-ранна идентична или сходна марка, регистрирана за идентични или сходни стоки или услуги — Сходство между разглежданите марки — Критерии за преценка — Комбинирана марка (член 8, параграф 1, буква б) от Регламент № 207/2009 на Съвета) (вж. точки 40 и 43)
Предмет
Жалба срещу решение на втори апелативен състав на СХВП от 1 октомври 2013 г. (преписка R 776/2011‑2), постановено в производство по възражение със страни Libelle AG и Chair Entertainment Group LLC
Диспозитив
1)
Отхвърля жалбата.
2)
Chair Entertainment Group LLC понася, освен направените от него съдебни разноски, и тези на Службата за хармонизация във вътрешния пазар (марки, дизайни и модели) (СХВП).
3)
Libelle AG понася направените от него съдебни разноски.